recursal/SuperWikiNEXT-32B huggingface dataset:
Gallia ensimmäisellä vuosisadalla eaa. Bellovakien alue näkyy kartassa.
**Bellovakit** (lat. *Bellovaci*) olivat yksi Gallian luoteisosiin asettuneiden belgien voimakkaimmista ja suurilukuisimmista heimoista. Caesarille kerrottiin, että bellovakit pystyivät tarvittaessa varustamaan jopa 100 000 aseistetun miehen armeijan. Bellovakit asuivat Somme- ja Seine-jokien välisellä alueella, ambianien eteläpuolella, itään caleteista ja länteen svessioineista. Bellovakien hallitsema alue käsitti luultavasti nykyisten Beauvaisin ja Senlisin kuntien alueet.

Sissisotaan erikoistuneet bellovakit olivat Gallian valloittaneelle Caesarille vaikea vastus. Bellovakeilla oli kaksi tärkeää asutuskeskusta, joita roomalaiset kutsuivat nimillä *Bratuspantium* ja *Caesaromagus* (Beauvais). Beauvais’n kaupunki Ranskassa on saanut nimensä bellovakien mukaan.

Lähteet
-------

1. 1 2  William Smith: BELLO´VACI *Dictionary of Greek and Roman Geography (1854)*. Perseus Digital Library. Viitattu 15.7.2020. (englanniksi)
**Kassa** on maalaiskunta Moptin alueen Koron piirissä Malissa. Sen keskuskylä Berdossou sijaitsee Bandiagaran kalliorinteen juurella 75 kilometriä Korosta pohjoiseen. Kunnassa on 18 600 asukasta (vuonna 2009).

Kassan kunta rajoittuu idässä Koron piirin Diankaboun ja etelässä Bamban, lännessä Bandiagaran piirin Métoumoun ja pohjoisessa Douentzan piirin Dianwélin kuntiin. Seutu kuuluu Sahelin vyöhykkeeseen. Kunnan alueella sijaitsee Wendoun järvi.

Kuntaan kuuluu 19 kylää. Asukkaat ovat etupäässä dogoneja. Heidän lisäkseen kunnassa asuu fulbeja. Uskonnot ovat islam, kristinusko ja animismi.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, lehmänpapu, maapapu, seesami, maapähkinä ja vihannekset. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja kaupankäyntiä.

Kunnan liikenneyhteydet ovat heikot. Palveluihin kuuluu viisi alakoulua ja terveysasema.

Lähteet
-------

1. ↑  Resultats Provisoires RGPH 2009 (Région de Mopti) *instat.gov.ml*.  Arkistoitu 22.7.2011. Viitattu 19.11.2014. (ranskaksi)
2. ↑  Mali - Cercle de Koro - Région de Mopti: Carte de référence *reliefweb.int*. Viitattu 19.11.2014. (ranskaksi)
3. ↑  Mali - Région de Mopti: Carte de référence *reliefweb.int*. Viitattu 19.11.2014. (ranskaksi)
4. 1 2 3 4  Plan de Securite Alimentaire: Commune Rurale de Kassa 2007–2011 *fsg.afre.msu.edu*.  Arkistoitu 6.3.2016. Viitattu 19.11.2014. (ranskaksi)
**Ravintola Bellevue** [belvyy] oli Helsingissä Katajanokalla Rahapajankatu 3:ssa vuosina 1922–2023 sijainnut venäläinen ravintola. Ravintola oli perustettu Neuvostoliiton aikana. Ennen sulkemistaan vajaaksi vuodeksi syksyllä 2019 se oli oman ilmoituksensa mukaan jopa maailman vanhin yhtäjaksoisesti Venäjän ulkopuolella toiminut venäläinen ravintola. Ravintola perustettiin kahvilana Helsingin Uudenmaankadulle toukokuussa 1917 ja avattiin vuonna 1922 uudelleen ruokaravintolana Katajanokalla. Perustaja oli virolainen Grigori Pavlow, joka vuodesta 1931 käytti nimeä Reko Paulo.

Paulo johti ravintolaa 35 vuoden ajan, minkä jälkeen sen omisti pankinjohtaja Martti Karikoski ja vuosina 1974–2019 Ragni Rissasen Rivoli-yhtiöt. Bellevue suljettiin muiden Rivoli-ravintoloiden mukana lokakuussa 2019, mutta avattiin uudestaan 22. syyskuuta 2020 kun uudeksi omistajaksi tuli Suomessa 30 vuotta asunut kiinalainen kiinteistösijoittaja Zhiming Peng. Helmikuussa 2023 Peng sulki Bellevuen Ukrainan sodan heikennettyä kaiken venäläisen kulttuurin suosiota Suomessa. Hän aikoo avata tiloissa perinteisiä kiinalaisia ja aasialaisia ruokia tarjoavan ravintolan vielä keväällä 2023.

Lähteet
-------

1. 1 2  Paulon Säätiön taustaa
2. ↑  Ravintola Bellevuen sivusto (Arkistoitu – Internet Archive)
3. 1 2  Paulon Säätiö : Paulon perhe
4. ↑  Ravintola Bellevue vaihtaa omistajaa.  *Helsingin Sanomat*, 17.5.1974, s. 11. Näköislehti (maksullinen).
5. ↑  Varmavuori, Marjaana: Ravintolayhtiö ajautui ongelmiin ja joutuu lopettamaan kaikki ravintolansa.  *Helsingin Sanomat*, 17.10.2019. Artikkelin verkkoversio. Viitattu 26.3.2022.
6. ↑  Sakari Nupponen: Helsingin todellinen ravintolalegenda avataan uudelleen – ovensuuhun venäläinen baari *Helsingin Uutiset*.  15.9.2020. Viitattu 15.9.2020.
7. ↑  Kivinen, Lasse: Yli 100-vuotias venäläis­ravintola Bellevue joutui sulkemaan Kataja­nokalla.  *Helsingin Sanomat*, 18.2.2023. Artikkelin verkkoversio. Viitattu 18.2.2023.
Peter von Winter
**Peter von Winter** (28. elokuuta 1754 Mannheim – 17. lokakuuta 1825 München) oli saksalainen säveltäjä ja kapellimestari.

Winter sai lyhyesti opetusta Georg Joseph Voglerilta. Hän soitti nuorella iällä viulua ja ajoittain kontrabassoa Mannheimin hoviorkesterissa. Hän nousi orkesterin varajohtajaksi sen siirryttyä Müncheniin vuonna 1778, ja hän sai *Kapellmeisterin* aseman vuonna 1798. Tässä asemassa Winter toimi kuolemaansa saakka.

Winter sai vuosina 1780–1781 lisäopetusta Antonio Salierilta. Vuosina 1791–1794 hän oli Italiassa, jossa hän sävelsi oopperoita esitettäviksi Venetsiassa ja Napolissa. Winter tulikin säveltäjänä tunnetuksi erityisesti oopperoistaan; hän sävelsi kaikkiaan noin neljäkymmentä näyttämöteosta. 1790-luvulla Winterin ensimmäinen menestystä saavuttanut ooppera *Das unterbrochene Opferfest* esitettiin Wienissä. Muiden oopperoiden joukossa ovat vuonna 1817 La Scalassa kantaesitetty *Maometto* ja *Das Labyrinth*. Winterin myöhemmässä tuotannossa on jo viitteitä romantiikan aikakauden koitosta.

Lähteet
-------

1. 1 2 3  Peter von Winter
2. 1 2 3 4 5  Peter von Winter Naxos

Aiheesta muualla
----------------

* IMSLP: nuotteja

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Tšekki
* Australia
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* BMLO
* Deutsche Biographie
* Trove

 |
|  |
| Muut | 
* Europeana
* RISM
* SNAC
* IdRef

 |

 |
**Pohjanmaa** (ruots. *Pojama*) oli yksi Ruotsin saaristolaivaston neljästä fregattityypistä.

Pohjanmaa-luokan alukset oli muiden saaristofregattien tapaan varustettu sekä purjeilla että airoilla. Soutajat istuivat aluksen laidoilla. Pääaseet oli sijoitettu kiertolaveteille aluksen keulaan ja perään, ja kevyemmät aseet laidoille. Alusluokan asevaikutus oli pieni, ja alukset olivatkin tarkoitettu lähinnä tiedustelukäyttöön. Alustyypin etuna oli sen helppo soudettavuus.

Alukset
-------

Pohjanmaan-luokan aluksia rakennettiin kaikkiaan neljä kappaletta.

Alusluokan mallialus rakennettiin Pommerissa 1760. Se sai nimekseen *Gamla* erotuksena myöhemmin valmistetuista aluksista. Tammesta tehty alus oli 68 jalkaa pitkä ja 14 jalkaa leveä, ja sen syväys oli 7 jalkaa. Aluksen aseistus koostui yhdestä kuusinaulaisesta kanuunasta ja kymmenestä kolminaulaisesta nikhaasta. Aluksella oli kaksi mastoa, joissa oli niin kutsutut latinalaispurjeet. Niiden lisäksi päämastossa raakapurje. Sillä oli 14 paria airoja, joilla se kykeni liikkumaan tyvenessä.

**Pohjanmaa-luokan alukset**| Nimi | Telakka | Valmistumisvuosi | Poistumisvuosi | Pituus, jalkaa | Leveys, jalkaa | Tykkejä | Huomioita |
| --- | --- | --- | --- | --- | --- | --- | --- |
| *Gamla* | Stralsund | 1760 | 1775 | 68 | 14 | 11 | – |
| *Fröja* | Suomenlinna | 1764 | 1789 | 80 | 18,5 | 18 | Poltettiin Ruotsinsalmen ensimmäisessä meritaistelussa tai siirrettiin avomerilaivastoon 1789. |
| *Disa* | Suomenlinna | 1764 | – | 80 | 18,5 | 18 | Avomerilaivastoon 1789. |
| *Brynhilda* | Tukholma | 1776 | – | 93 | 27 | 12 | – |
|

Lähteet
-------

* Johnsson, Raoul: *Kustaa III ja suuri merisota. Taistelut Suomenlahdella 1788–1790*. Helsinki: John Nurmisen säätiö, 2010. (suomeksi)
* Lappalainen, Jussi T.: *Kuninkaan viimeinen kortti. Viipurinlahden ja Ruotsinsalmen meritaistelut 1790*. Helsinki: Suomalaisen Kirjallisuuden Seura, 2011. (suomeksi)
* Nikula, Oscar: *Svenska skärgårdsflottan 1756–1791*. Akademisk avhandling vid Åbo Akademi. Helsingfors: [O. Nikula], 1933. (ruotsiksi)

### Viitteet

1. ↑  Johnsson 2010, s. 53–54.
2. 1 2  Lappalainen 2011, s. 41.
3. ↑  Johnsson 2010, s. 65.
4. ↑  Nikula 1933, s. 123.
5. ↑  Nikula 1933, s. 126.
6. ↑  Nikula 1933, s. 364–365.
7. ↑  Nikula 1933, s. 280, 364–365.
**Vähäinen rikos** eli **vähäpätöinen rikos** on sellainen rikollinen teko, joka on johtunut anteeksi annettavasta huomaamattomuudesta, ajattelemattomuudesta tai tietämättömyydestä, eikä yleinen etu vaadi rikosilmoituksen tekemistä, syytteen nostamista tai rangaistukseen tuomitsemista. Saatuaan tiedon vähäisestä rikoksesta poliisi voi jättää rikosilmoituksen tekemättä, syyttäjä voi olla nostamatta syytettä ja tuomioistuin voi olla tuomitsematta syytettyä rangaistukseen. Vaikka rikoksesta voisi seurata vankeutta, se voi olla niin vähäinen, että tavanomaisista toimista voidaan luopua silloinkin, kun rikos on yleisesti moitittava.

Tieliikennelain (267/1981, 104 §) mukaan syyte voidaan jättää tekemättä ja rangaistus tuomitsematta, jos henkilö syyllistyy liikenteen vaarantamiseen, liikennejuopumukseen moottorittomalla ajoneuvolla, ajokortitta ajoon tai liikennerikkomukseen, kun rikos on olosuhteisiin nähden vähäinen. Poliisi voi tällaisessa tapauksessa antaa syylliselle huomautuksen.

Lähteet
-------

1. ↑  Lasse Nikkarinen: *Lakitieto 4,* Otava 1983, ISBN 951-1-06460-6, sivut 2315–2316.
2. ↑  *Spectrum,* WSOY 1976–1983, ISBN 951-1-07239-7, osa 16, hakusana vähäinen rikos.
Figueras, Castropol.
**Mario Casariego y Acevedo** (13. helmikuuta 1909 Castropol – 15. kesäkuuta 1983 Guatemala) oli espanjalaissyntyinen katolisen kirkon kardinaali. Hänestä tuli varhain orpo, ja hänet lähetettiin Guatemalaan, jossa hänen setänsä työskenteli. Hän liittyi Orden de los Padres Somascosiin vuonna 1924 El Salvadorissa ja sai pappisvihkimyksensä San Salvadorissa 19. heinäkuuta 1936.

Casariego y Acevedo sai 15. marraskuuta 1958 nimityksen Guatemalan vihkipiispaksi ja Pudentianan titulaaripiispaksi. Piispaksi konsekroinnin suoritti 27. joulukuuta paavi Johannes XXIII, jota avustivat Girolamo Bartolomeo Bortignon ja Gioacchino Muccin. 12. marraskuuta 1963 Casariego y Acevedo sai nimityksen Guatemalan koadjuuttoriarkkipiispaksi ja Pergen titulaariarkkipiispaksi. 12. joulukuuta 1964 hänestä tuli Guatemalan arkkipiispa. 28. huhtikuuta 1969 hänet ylennettiin kardinaaliksi ja nimitettiin Santa Maria in Aquiron kardinaalipapiksi.

Casariego y Acevedo oli Guatemalan ensimmäinen kardinaali. Hän osallistui Vatikaanin toiseen kirkolliskokoukseen ja vuoden 1978 kahteen konklaaviin. Hän oli maaliskuussa 1968 useiden päivien ajan terroristiryhmittymän kaappaamana. Hän kuoli kärsittyään pitkään sydänvaivoista.

Lähteet
-------

1. 1 2  The Cardinals of the Holy Roman Church: CASARIEGO Y ACEVEDO, C.R.S. Mario (Arkistoitu – Internet Archive)
2. ↑  Catholic-Hierarchy.org: Mario Cardinal Casariego y Acevedo, C.R.S.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Vatikaani

 |

 |
Maalaus Peter von Bironista vuodelta 1781.
**Peter von Biron** (15. helmikuuta 1724 – 13. tammikuuta 1800) oli Kuurinmaan herttuakunnan viimeinen herttua. Hän hallitsi vuosina 1769–1795.

Von Biron syntyi Jelgavan (saks. *Mitau*) kaupungissa, joka oli tuolloin herttuakunnan hallinnollinen keskus. Hän oli Ernst Johann von Bironin ja Benigna von Trothan lapsi. Hänestä tuli Kuurinmaan herttua isänsä jälkeen vuonna 1769. Hän kuitenkin luovutti vuonna 1795 kaiken vallan ja hänelle henkilökohtaisesti kuuluneet maat Venäjän keisarille. Vuonna 1796 hän sai korvaukseksi luovuttamistaan maista 100 000 taaleria. Rahoilla hän osti palatsin Berliinin pääkadun Unter den Lindenin varrelta ja myöhemmin linnan, joka sijaitsi nykyisen Tierpark Berlinin kohdalla. Vuonna 1786 hän osti Żagańin herttuan arvon eräältä tšekkiläiseltä ylimystösuvulta. Vuonna 1800 hän kuoli puolalaisessa Jeleniówin pikkukaupungissa.

Perhe
-----

Peter von Biron oli aluksi kahdessa lapsettomassa suhteessa, mutta naituaan baltiansaksalaisen Dorothea von Medemin vuonna 1779 hän sai yhteensä kuusi lasta, joista kaksi kuoli synnytyksessä. Lapset olivat:

* Katharina Friederike Wilhelmine Benigna
* Maria Louise Pauline
* Johanna Katharina von Biron
* Dorothea von Biron

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Latvia
* Tšekki
* Puola

 |
|  |
| Henkilöt | 
* Deutsche Biographie

 |
|  |
| Muut | 
* RISM
* IdRef

 |

 |
**I. Grekova** (ven. И. Гре́кова, oikealta nimeltään **Jelena Sergejevna Venttsel**, Еле́на Серге́евна Ве́нтцель; 21. maaliskuuta 1907 Tallinna – 14. huhtikuuta 2002 Moskova) oli venäläinen kirjailija ja matemaatikko.

Jelena Venttsel syntyi opettajaperheeseen. Hän valmistui Leningradin yliopiston fysiikan ja matematiikan tiedekunnasta vuonna 1929 ja työskenteli vuodesta 1935 lähtien Žukovskin lentosota-akatemiassa Moskovassa ja vuosina 1968–1986 Moskovan rautatieinsinööri-instituutissa. Venttselin tieteelliset tutkimukset käsittelevät soveltavaa matematiikkaa. Hänestä tuli tekniikan tohtori vuonna 1954 ja professori vuonna 1955.

"Matemaattisella" salanimellä I. Grekova (venäjän *igrek* – tuntematonta tarkoittava y) esiintyneen Venttselin kirjailijanura alkoi vuonna 1957. Hän tuli tunnetuksi *Novyi mir* -lehdessä ilmestyneistä kertomuksistaan *Za prohodnoi* ("Portin takana", 1962) ja *Damski master* ("Kampaaja", 1963). Niitä seurasivat muun muassa pienoisromaanit *Na ispytanijah* ("Kokeissa", 1965), *Malenki Garusov* ("Pikku-Garusov", 1970), *Kafedra* ("Oppituoli", 1978) ja *Leskien laiva* (*Vdovi parohod*, 1981) sekä romaani *Porogi* ("Kynnykset", 1984). 1960–1970-lukujen "kaupunkilaisproosaan" liittyvä kirjailija tunnetaan neuvostoliittolaisen sivistyneistön ja arkielämän tarkkanäköisenä ja myötätuntoisena kuvaajana, joka Natalja Baranskajan tavoin tuo esille aikansa kirjallisuudessa harvinaisen naisnäkökulman. Grekova kirjoitti myös runo- ja proosamuotoisia lastenkirjoja.

Suomennettu teos
----------------

* *Leskien laiva*. Suom. Marja-Leena Jaakkola. Helsinki: Tammi, 1982.

Lähteet
-------

1. 1 2  Entsiklopedija Krugosvet *krugosvet.ru*. Viitattu 31.8.2013. (venäjäksi)
2. 1 2  Kasack, Wolfgang: *Entsiklopeditšeski slovar russkoi literatury s 1917 goda*, s. 236–237. London: Overseas Publications Interchange, 1988. ISBN 0-903868-73-3.
3. ↑  *Venäläisen kirjallisuuden historia*, s. 585. Helsinki: Gaudeamus, 2011. ISBN 978-952-495-181-4.

Aiheesta muualla
----------------

* I. Grekovan teoksia Lib.ru-sivustolla (venäjäksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
	+ 3
* VIAF
	+ 2
* WorldCat
	+ 2

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Yhdysvallat
	+ 2
* Ruotsi
* Latvia
	+ 2
* Japani
* Tšekki
* Korea
* Alankomaat
	+ 2
* Puola
	+ 2

 |
|  |
| Tieteilijät | 
* CiNii
* MathSciNet
* zbMATH

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Kolhon työväentalo Vaihtola** on Mänttä-Vilppulan kaupungin Kolhon kylässä sijaitseva entinen työväentalo, joka on nykyään (2023) yksityisomistuksessa. Vuoden 2009 kuntaliitokseen saakka Kolho kuului Vilppulan kuntaan.

Historiaa
---------

Kolhon työväenyhdistys perustettiin vuonna 1906 nimellä Vesi-Keuruun työväenyhdistys. Vuonna 1912 nimeksi vaihdettiin Kolhon työväenyhdistys Kehitys. Jo perustamisvuonna valmistui yhdistyksen ensimmäinen työväentalo Lehmisaareen. Uusi, suurempi talo rakennettiin nykyiselle paikalleen Kaarelaan vuonna 1928, ja sen nimeksi tuli Vaihtola. Erikoista uuden talon rakennuksessa oli se, että sen rakensi Kolhon Höyrysaha OY. Kuvioon liittyi sopimus maanvaihdosta sahan kanssa, kun yhtiöllä oli tarvetta laajentaa.

Yhdistys ajautui taloudellisiin vaikeuksiin ja joutui myymään talonsa Serlachius Oy:lle vuonna 1963. Talo jäi hoitamattomaksi ja rappeutui pahoin, mutta yhdistys osti sen takaisin vuonna 1978 ja kunnosti sen. Korjauksissa kesti lähes 10 vuotta. Varoja peruskorjaukseen kerättiin lahjoituksilla, keräyksillä ja bingoa järjestämällä, ja työt tehtiin talkoovoimin. Sittemmin talo on päätynyt yksityisomistukseen.

Rakennus
--------

Talo on rankorakenteinen, lautavuorattu ja punaiseksi maalattu. Kate on huopaa, sisäkatto vuorattu pinkopahvilla ja ravintolan katto paneloitu. Talossa on juhlasali näyttämöineen, ravintola, keittiö, eteinen ja yhden huoneen ja keittiön asunto.

Toimintaa työväentalolla
------------------------

Talossa on ollut poliittisen ja yhdistystoiminnan lisäksi muun muassa urheilutoimintaa, siellä on toiminut kirjasto ja elokuvateatteri sekä torvisoittokunta, näytelmä- ja puhekerhot ynnä muuta. 1980-luvun alussa talon toiminnoiksi mainittiin kokoukset, tanssit, bingo ja juhlat.

Lähteet
-------

1. 1 2 3 4  Kolhon työväenyhdistys Kehitys ry Mänttä-Vilppulan Sosialidemokraatit. Viitattu 30.1.2023.
2. 1 2 3   Båsk-Ekholm, Katia & Häyry, Kaj: *Suomen työväentaloja koskeva selvitys*. Helsinki: Opetusministeriö, 1982.
**Mario Costa** (1. kesäkuuta 1908 Rooma – 22. lokakuuta 1995 Rooma) oli italialainen elokuvaohjaaja.

Costan elokuvaura alkoi 1930-luvulla Luce-instituutin leikkajana. Hän työskenteli jälkiäänityksen ohjaajana, tuotantopäällikkönä ja käsikirjoittajana ja ohjasi ensimmäisen lyhytelokuvansa vuonna 1938. Hänen ensimmäinen pitkä näytelmäelokuvansa oli *La sua strada* vuonna 1946. Myöhemmin Costa ohjasi oopperaelokuvia, neorealistissävyisiä melodraamoja ja komedioita sekä 1960-luvun vaihteesta lähtien seikkailu- ja peplum-elokuvia. Hänen viimeinen elokuvansa oli spagettiwestern *Salaliitto* (*La belva*) vuonna 1970.

Elokuvia
--------

* *Il conquistatore di Corinto*, 1961
* *Aavikkoleijonan kosto*, 1962
* *Voittamaton*, 1964

Lähteet
-------

1. ↑  Enciclopedia del Cinema *treccani.it*. Viitattu 25.4.2014. (italiaksi)

Aiheesta muualla
----------------

* Elonet: Mario Costa
* Internet Movie Database: Mario Costa (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat

 |
|  |
| Taiteenala | 
* ULAN

 |
|  |
| Henkilöt | 
* Deutsche Biographie
* Elonet

 |

 |
**Charles Edward "Charlie" Eppes** on kuvitteellinen hahmo yhdysvaltalaisessa televisiosarjassa *Num3rot*. Charlie on sarjan päähenkilö, joka konsultoi FBI:ta ja NSA:ta. Hän on matemaatikko ja käytännön matematiikan professori kuvitteellisessa California Institute of Sciencessa eli CalScissa. Charlie auttaa veljeään Don Eppesiä haastavissa FBI-tapauksissa. Charlieta auttavat hänen kollegansa Larry Fleinhardt sekä hänen tyttöystävänsä ja entinen opiskelijansa Amita Ramanujan.

Rooli
-----

**Varoitus:  Seuraava kirjoitus paljastaa yksityiskohtia juonesta.**
Charlie pääsi Princetonin Yliopistoon 13-vuotiaana. Hän kävi koulun samaan aikaan kuin veljensä Don, joka oli häntä viisi vuotta vanhempi. Charlie tapasi ensimmäisenä opiskeluvuotenaan professori Larry Fleinhardtin, josta tuli nopeasti yksi hänen parhaista ystävistään. Hän julkaisi ensimmäisen matemaattisen tutkielmansa 14-vuotiaana American Journal of Mathematics -lehdessä. Charlie on myös voittanut Milton Prizen sekä Fieldsin mitalin. 

Charlie on loistava shakin pelaaja ja Alan ei sen takia enää suostu pelaamaan hänen kanssaan. Charliella oli korkea turvaluokitus, kunnes se neljännellä tuotantokaudella peruttiin johtuen hänen Pakistaniin lähettämistään tiedoista. Hän myös osti isänsä talon ensimmäisellä tuotantokaudella; Alan jäi silti asumaan hänen luokseen. 

Kolmannen kauden alussa Alan aikoi muuttaa omaan asuntoon ja Charlie otti asian raskaasti. Lopulta Alan jäi kuitenkin asumaan Charlien luo puhuttuaan Donin kanssa.

**Juonipaljastukset päättyvät tähän.**

Lähteet
-------

1. 1 2  "Spree". Num3rot, 3. tuotantokausi
2. ↑  "Two Daughters". Num3rot, 3. tuotantokausi

***Num3rot***

|  |  |
| --- | --- |
| Hahmot | Charlie Eppes - Don Eppes - *Alan Eppes* - *Larry Fleinhardt* - Colby Granger - *David Sinclair* - *Liz Warner* - *Amita Ramanujan* |
| Tuotantokaudet | 1. kausi - 2. kausi - 3. kausi - 4. kausi - 5. kausi - 6. kausi |
**Arkady Moshes** (ven. Аркадий Львович Мошес, s. 1967 Lvovski) on venäläissyntyinen historioitsija ja politiikan tutkija. Hän on Ulkopoliittisen instituutin ohjelmajohtaja, jonka asiantuntemusaloina ovat Venäjän ja Euroopan unionin suhteet sekä Ukrainan ja Valko-Venäjän sisä- ja ulkopolitiikka. Moshes asettui Suomeen vuonna 2002.

Moshes sai filosofian tohtorin arvon Venäjän tiedeakatemian Euroopan instituutista Moskovasta vuonna 1992. Hänen väitöskirjansa aiheena oli Ison-Britannian 1980-luvun ulko- ja turvallisuuspolitiikka. Moshes pääsi keväällä 2008 Ulkopoliittisen instituutin Venäjä-ohjelman johtajaksi. Hän on myös esiintynyt vierailevana luennoitsijana lukuisissa maissa vuodesta 1998 ja toiminut tutkijakumppanina Chatham Housen Venäjän ja Euraasian ohjelmassa vuosina 2008–2015.

Moshes on naimisissa ja hänellä on kolme lasta. Hänen kielitaitonsa kattaa venäjän, englannin, ukrainan, espanjan ja italian kielet.

Lähteet
-------

1. ↑  Мошес, Аркадий Львович 1967- Liettuan kansalliskirjasto. Viitattu 18.3.2022.
2. 1 2 3 4  Hän - Arkady Moshes Ulkopoliittinen instituutti. Viitattu 18.3.2022.
3. 1 2 3 4  Arkady Moshes Ulkopoliittinen instituutti. Viitattu 18.3.2022.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2

 |
|  |
| Muut | 
* IdRef

 |

 |
**Arkadi Žyvotko** (ukr. Аркадій Животко, salanimiä: **A. Puh’ovskyi, A. Puh’alskyi**; 3. maaliskuuta 1890 Puhove, Voronežin kuvernementti, Venäjän keisarikunta – 1. kesäkuuta 1948 Aschaffenburg, Saksa) oli ukrainalainen historioitsija, opettaja, toimittaja ja kansalaisaktivisti. Hän oli Ukrainan kulttuuri- ja tiedeseuran täysjäsen.

Žyvotko valmistui 1917 Pietarin Psyko-neurologisesta instituutista, jossa hän oli opiskeluaikana toiminut Ukrainan sosialistisessa vallankumouspuolueessa. Hän edusti 1917–1918 Voronežin aluetta Keskusneuvostossa. Bolsevikkien miehitettyä Ukrainan hän pakeni Kremenetsiin, työskenteli opettajana ja oli paikallisen Prosvita-seuran aktiivinen jäsen. Muutettuaan 1923 Tšekkoslovakiaan hän opetti Prahassa Ukrainan opettajaseminaarissa ja oli siellä toimivan Ukrainan kansalaiskomitean (ukr. Український громадський комітет у Чехо-Словаччині, УГК, *Ukrajinskyi hromadskyi komitet u Tšeh’o-Slovatštšyni, UHK*) arkiston johtajana. Toisen maailmansodan jälkeen hän johti Aschaffenburgissa sikäläistä Ukrainan kulttuuri- ja tiedeakatemian museo-arkistoa.

Žyvotko myös kirjoitti: runoja sekä artikkeleita julkisista kysymyksistä, kirjallisuudesta ja koulutuksesta. Hän kirjoitti tutkimuksia Ukrainan lehdistön historiasta, merkittävimpänä *Istorija ukrajinskoji presy* (1946; toinen painos 1990, ’Ukrainan lehdistön historia’).

Lähteet
-------

1. 1 2 3  Zhyvotko, Arkadii *Internet Encyclopedia of Ukraine*.  1993.  Arkistoitu 27.5.2022. Viitattu 6.11.2022. (englanniksi)

Aiheesta muualla
----------------

* Kuvia tai muita tiedostoja aiheesta **Arkadi Žyvotko** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Tšekki
	+ 2
* Alankomaat
* Puola

 |
|  |
| Muut | 
* Encyclopedia of Modern Ukraine
* Internet Encyclopedia of Ukraine

 |

 |
**Waiting** on Anu Menonin ohjaama vuoden 2015 intialainen draamakomediaelokuva. Sen tuotannosta vastasivat Priti Gupta Ishika Filmsistä ja Manish Mundra Drishyam Filmsistä, ja elokuvan käsikirjoituksen tekivät yhdessä Menon ja James Ruzicka. Päärooleissa esiintyvät Naseeruddin Shah ja Kalki Koechlin. *Waiting* kertoo kahden eri elämänpoluilta tulleen ihmisen suhteesta. He ystävystyvät keskenään sairaalassa hoitaessaan kumpikin koomassa olevia puolisoitaan. Rajat Kapoor, Suhasini Maniratnam, Arjun Mathur, Ratnabali Bhattacharjee ja Rajeev Ravidranathan esittävät sivurooleja elokuvassa.

*Waiting* sai maailman ensi-iltansa Dubain kansainvälisillä elokuvafestivaaleilla 11. joulukuuta 2015 ja sai myönteisiä arvosteluja kriitikoilta. Se myös esitettiin Lontoon aasialaisen elokuvan festivaalin päättämisgaalassa, jossa Menon voitti parhaan ohjaajan palkinnon. Elokuva julkaistiin teattereissa Intiassa 27. toukokuuta 2016.

Waiting tehtiin vaatimattomalla budjetilla. Elokuva on Menonin toinen ohjaustyö romanttisen komedian *London, Paris, New York* (2012) jälkeen. Elokuvan toinen käsikirjoittaja James Ruzicka on entinen anestesiologi, joka on opiskellut London Film Schoolissa.
**Waivers** on termi pohjoisamerikkalaisessa ammattilaisurheilussa. Vapaasti suomennettuna waivers-listaa voisi kutsua vapaiden pelaajien listaksi. Urheiluseura voi laittaa pelaajansa waivers-listalle, josta mikä tahansa toinen seura saa vapaasti poimia hänet omaan joukkueeseensa. NHL, NFL, MLB ja NBA-sarjat käyttävät waivers-systeemiä.

Waivers NHL:ssä
---------------

NHL:ssä pelaajan waiver-kelpoisuus riippuu hänen pelaamiensa NHL-ottelujen määrästä sekä iästä, jona hän teki ensimmäisen NHL-sopimuksensa. Waivers-kelpoinen pelaaja täytyy sijoittaa waiver-listalle, ennen kuin hänet voidaan siirtää farmijoukkueeseen. Pelaajaa ei kuitenkaan ole pakko siirtää farmiin waiver-listalla olemisen jälkeen. Seura voi myös vain koittaa päästä eroon pelaajasta pistämällä hänet waivers-listalle, jos vaikka toinen joukkue olisi kiinnostunut hänestä.

Waivers-listalta poimitusta pelaajasta ei tarvitse maksaa siirtokorvausta. Kaikki pelaajat ovat kahden ensimmäisen kautensa aikana suojattu waivers-listalle joutumiselta.

Waivers-listaa kutsutaan NHL:ssä myös suojaamattomien pelaajien listaksi.*lähde?*

Vuosina 1977–2003 NHL:ssä oli käytössä ennen runkosarjan alkua suoritettava Waiver Draft eli suojaamattomien pelaajien varaustilaisuus. Sen ideana oli tasoittaa joukkueiden eroja, sillä uudet joukkueet eivät pystyneet kilpailemaan pelaajista vanhojen seurojen tavoin. Varaustilaisuus palveli myös sellaisia pelaajia, jotka eivät saaneet peliaikaa joukkueessaan, mutta heille oli kysyntää jossain muualla. Varaustilaisuudessa joukkueet saivat suojata 20 pelaajaansa. Lisäksi kaikki tulokassopimuksella pelaavat olivat automaattisesti suojattuja. Varaustilaisuudessa oli kaksi kierrosta joiden aikana joukkueet saivat halutessaan varata itselleen toisen joukkueen suojaamattomia pelaajia. Waiver Draft oli yksi kiistakapuloista NHL:n työsulun aikana, ja lopulta siitä päätettiin luopua.

Lähteet
-------

1. 1 2  Mikä ihmeen waivers? jatkoaika.com. Viitattu 30.9.2010.
2. ↑  Mark Parsons: The NHL Waiver Draft — Origins and The Rules Historical Hockey Stats & Trivia. Viitattu 22.7.2014. (englanniksi)
3. ↑  The Waiver Draft Primer The Hockey Rodent. Viitattu 22.7.2014. (englanniksi)
Jääkiekkotappelu
Jääkiekossa nimitystä **poliisi** tai **tappelija** (englanniksi *enforcer* tai puhekielessä *goon, toughguy*) käytetään pelaajasta, joka suojelee joukkueen tähtipelaajia tappelemalla tai taklaamalla rajusti väkivaltaisuuteen erehtyneitä vastapuolen pelaajia. Heitä on kuvailtu tähtipelaajien henkivartijoiksi. Tappeleminen tarjoaa monille vähemmän taitaville pelaajille mahdollisuuden luoda uran jääkiekkoammattilaisena. Monet poliisit ovat rakenteeltaan isokokoisia ja joutuvat toimintatapansa takia kauden aikana istumaan useita jäähyminuutteja. 

Poliisi on ollut yleinen roolipelaaja varsinkin pohjoisamerikkalaisissa jääkiekkoliigoissa. Roolia puolustaneiden mielestä poliiseja tarvitaan puolustamaan omaa joukkuetta sekä törkeiltä että sääntöjen harmaalle alueelle kohdistuneilta rikkeiltä. USA Todayn Nate Scottin mukaan poliisit ovat usein valmentajien ja muiden joukkueen pelaajien suosikkeja, koska he eivät pelaa koskaan itselleen vaan aina joukkueelleen. Tunnettuja poliiseja ovat olleet muiden muassa Dave Brown, Stu Grimson, Tie Domi, Clark Gillies, Terry O'Reilly, Joe Kocur, Dave Schulz, Dave Semenko, Bob Probert, Derek Boogaard ja Tiger Williams.

Vuonna 2012 kerrottiin, että poliisit ovat katoamassa jääkiekosta tappelujen vähentyessä. Osasyynä tähän ovat olleet entisten poliisien Boogaardin, Rick Rypienin ja Wade Belakin itsemurhat, joiden syyksi on epäilty päähän kohdistuneiden iskujen aiheuttamaa aivovammaa. Neurokirurgi Robert Cantu on tutkinut kuolleiden jääkiekkopoliisien aivoja ja todennut sekä Reggie Flemingin että Bob Probertin kärsineen kuollessaan kroonisesta traumaattisesta enkefalopatiasta. Sairautta pidettiin aiemmin pelkästään nyrkkeilijöiden ongelmana. Jääkiekkotoimittaja Roy MacGregor kirjoitti Belakin kuoleman jälkeen, ettei poliiseilla enää nykyään ole jääkiekossa muuta tehtävää kuin nolata peli ja satuttaa vastustajia. Muita syitä poliisien vähenemiseen NHL:ssa ovat olleet palkkakaton käyttöönotto ja pelin luonteen muuttuminen, sillä pelaajia rangaistaan nykyään myös sakoilla tai pelikielloilla.

Lähteet
-------

1. ↑  Selänne ja poliisi-Parros viiksekkäinä *MTV3.fi*. Viitattu 27.6.2010.
2. 1 2  Scott, Nate: The Ivy Leaguer who fought his way to the NHL *USA Today (ftw.usatoday)*.  15.1.2015. Viitattu 21.1.2016. (englanniksi)
3. ↑  Branch, John: Derek Boogaard: Blood on the Ice *New York Times (nytimes.com)*.  5.12.2011. Viitattu 21.1.2016. (englanniksi)
4. ↑  The Top 10 NHL-Goons of All-Time *ProHockey-Fans.com*.  Arkistoitu 23.9.2010. Viitattu 27.6.2010.
5. ↑  Klein, Jeff Z.: Numbers Indicate That Skill Usually Packs a Bigger Punch Than Fists *New York Times (nytimes.com)*.  21.1.2012. Viitattu 21.1.2016. (englanniksi)
6. ↑  Schwartz, Daniel: Are NHL enforcers' addictions, depression a result of on-ice brain trauma? *CBC News (cbc.ca)*. 3.9.2011. Viitattu 23.1.2016. (englanniksi)
7. ↑  MacGregor, Roy: Wade Belak's death another warning sign for NHL *The Globe and Mail (theglobeandmail.com)*.  1.9.2011. Viitattu 3.2.2016. (englanniksi)
8. ↑  Parviainen, Vesa: Tappelut ja "poliisit" katoamassa NHL:stä - dramaattinen pudotus *Iltalehti (iltalehti.fi)*.  30.10.2015. Viitattu 22.1.2016.
**Waidhofen an der Ybbs** on kaupunki eteläisessä Itävallassa Ala-Itävallan osavaltiossa. Waidhofenin historia ulottuu tuhannen vuoden taakse. Ensimmäiset kirjalliset merkinnät Waidhovn-nimestä ovat peräisin vuodelta 1186. Kaupunki tunnettiin korkealaatuisesta teräteollisuudestaan jo 1200-luvulla. Wainhofenissa oli keskiajalla runsaasti sepänpajoja, joissa taottiin muun muassa veitsiä, miekkoja, viikatteita ja sirppejä.

Waidhofenissa oli vuoden 2019 arvion mukaan 11 261 asukasta. Asukasmäärä on pysynyt varsin vakaana 1970-luvulta lähtien.

Maria Magdalenan kirkko
Waidhofen elää matkailusta ja markkinoi itseään "tornien kaupunkina". Kaupungissa on barokkikirkkoja ja keskiaikaisia linnoja torneineen, kapeita kujia ja vanhoja kauppapaikkoja. Nähtävyyksiin kuuluvat muun muassa Rothschildin linna keskiajalta, Maria Magdalenalle pyhitetty kirkko, jonka nykyiset rakenteet ovat 1400-luvulta, goottilaistyylinen sairaalakirkko, Fransiskus Assisilaiselle pyhitetty luostarikirkko, käsityöläismuseo sekä Buchenbergin luonnonpuisto.

Lähteet
-------

1. 1 2 3  Waidhofen *citypopulation.de*. Viitattu 17.9.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Waidhofen an der Ybbs**.
* Waidhofenin kaupungin kotisivut (Arkistoitu – Internet Archive) (saksaksi)
**Agnija Sergejevna Lozina-Lozinskaja** (ven. Агния Сергеевна Лозина-Лозинская; 3. elokuuta 1903 – 1958) oli venäläinen (neuvostoliittolainen) kasvitieteilijä. Hän syntyi Pietarissa ja valmistui Pietarin valtionyliopistosta. Vuosina 1922–1935 hän työskenteli kasvitieteellisellä puutarhalla ja vuonna 1945 Venäjän tiedeakatemian Komarovin kasvitieteellisessä instituutissa (Ботанический институт имени В. Л. Комарова Российской академии наук), jonka nimi siihen aikaan oli Ботанический институт Академии наук СССР eli Neuvostoliiton tiedeakatemian kasvitieteellinen instituutti.

Lozina-Lozinskaja on nimennyt muun muassa useita mansikka- ja vanarikkolajeja. Hänestä käytetään tieteellisten nimien yhteydessä auktorilyhennettä **Losinsk.**.

Lähteet
-------

1. ↑  Aрхив Российской академии наук (Санкт-Петербургский филиал): Персона *Aрхив Российской академии наук (Санкт-Петербургский филиал)*. Aрхив Российской академии наук. Viitattu 11.11.2021. (venäjäksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Tšekki

 |
|  |
| Tieteilijät | 
* International Plant Names Index

 |

 |
**Lentävä maalivahti** on jalkapallon variaatio, jossa toisella tai kummallakaan joukkueella ei ole vakituista maalivahtia. Sen sijaan vastustajan hyökätessä lähimpänä maalia olevasta pelaajasta tulee hetkellisesti maalivahti. Tätä variaatiota käytetään käytännössä yksinomaan epävirallisissa peleissä, yleensä kaveriporukoiden pihapeleissä pelaajien määrän ollessa pieni. Sillä voidaan myös tasoittaa paritonta pelaajien määrää, jolloin toisessa joukkueessa on pysyvä ja toisessa lentävä maalivahti.

Lentävän maalivahdin säännöstä saatetaan sopia ennen pelin alkua ja yleensä maalivahdiksi muuttuvan pelaajan on ilmoitettava maalivahtiudestaan esimerkiksi huutamalla ennen käsin palloon koskemista.

Futsal
------

Futsalissa maalivahtia, joka nousee hyökkäykseen mukaan vastustajan kenttäpuoliskolle, kutsutaan joskus lentäväksi maalivahdiksi.

Futsalin säännöt rajoittavat maalivahdin pelaamista omalla kenttäpuoliskolla niin, että maalivahti ei saa pelata palloa neljää sekuntia pidempään eikä hän koskettuaan palloa saa koskea sitä uudestaan ennen, kuin vastajoukkueen pelaaja on koskenut palloon.  Vastustajan kenttäpuoliskolla vastaavaa rajoitusta puolestaan ei ole. Varsinkin ollessaan tappiolla joukkueet voivat nostaa maalivahdin vastustajan kenttäpuoliskolle mukaan hyökkäykseen. Tämä luo hyökkäyspeliin ylivoiman, mutta jättää maalin tyhjäksi. 

Usein tätä taktiikkaa käyttäessään joukkueet vaihtavat maalivahdin kenttäpelaajaan, jolla on muusta joukkueesta erottuva peliasu. Sääntöjen valossa tämä pelaaja on myös maalivahti ja häntä koskevat maalivahdin rajoitukset, mutta esimerkiksi hyökkääjänä normaalisti pelaava pelaaja voi olla normaalia maalivahtia taitavampi pallonkäsittelijä ja siten todennäköisempi tekemään maaleja.

Lähteet
-------

1. ↑  Suomen palloliitto: Futsalin säännöt *palloliitto.fi*.  Arkistoitu 21.4.2019. Viitattu 07.03.2020.
2. ↑  Suomen Palloliitto: Tarkennukset maalivahdin pelaamiseen *palloliitto.fi*.  2011.  Arkistoitu 18.4.2019. Viitattu 07.03.2020.
3. ↑  Futsalmagasinet: Tietoa futsalista *Futsalmagasinet*.  28.7.2019.  Arkistoitu 4.8.2020. Viitattu 07.03.2020.
4. ↑  Geemediasports: Futsalin säännöt ja lajinomaisuus *geemediasports.com*. Viitattu 07.03.2020.

Katso myös
----------

* Jalkapallo
* Maalivahti
Presidentti Nicolau Lobaton kansainvälistä lentoasemaa
**Presidentti Nicolau Lobaton kansainvälinen lentoasema** (port. *Aeroporto Internacional Presidente Nicolau Lobato*, tetumiksi *Aeroportu Internasional Presidente Nicolau Lobato*; IATA: **DIL**, ICAO: **WPDL**) on Itä-Timorin pääkaupungissa Dilissä sijaitseva kansainvälinen lentoasema. Se on aiemmin tunnettu Comoron kansainvälisen lentoaseman nimellä. Se toimii Itä-Timorin päälentokenttänä.

Presidentti Nicolau Lobaton kansainvälisellä lentoasemalla on yksi valaistu, asfalttinen kiitotie, jonka pituus on 1 849 metriä ja leveys 30 metriä. Lentoasemalle tulee säännöllisiä lentoja Australiasta sekä Indonesiasta ja joskus myös charterlentoja. Lentoaseman omistaa Itä-Timorin hallitus, ja sen toiminnasta vastaa East Timor Civil Aviation Division.

Lähteet
-------

1. 1 2  Presidente Nicolau Lobato International Airport Airportcodes.io
2. 1 2  Dili Presidente Nicolau Lobato International Airport CAPA
3. ↑  Dili Presidente Nicolau Lobato International Airport Flightera.net
**Roger Michell** (5. kesäkuuta 1956 Pretoria, Etelä-Afrikka – 22. syyskuuta 2021) oli brittiläinen teatteri-, televisio- ja elokuvaohjaaja. Hänen ohjaustöitään ovat minisarja *Esikaupunkien Buddha* (1993), Jane Austen -epookkidraama *Viisasteleva sydän* (1995), romanttinen komedia *Notting Hill* (1999) ja psykologinen trilleri *Ikuinen rakkaus* (2004).

Elämä ja ura
------------

Roger Michell syntyi brittiläiseen diplomaattiperheeseen Etelä-Afrikassa ja asui lapsuudessaan myös Beirutissa, Damaskoksessa ja Prahassa. Hän opiskeli englantia Cambridgen Queens’ Collegessa ja meni mukaan yliopiston teatteritoimintaan. Vuonna 1985 Michell liittyi ohjaajaksi Royal Shakespeare Companyyn. Hän ohjasi paljon myös National Theatrelle. Michellin teatteriohjauksia olivat Nina Rainen *Consent*, Harold Pinterin *The Homecoming*, Dylan Thomasin *Under Milk Wood* ja Joe Penhallin *Blue/Orange*.

Minisarja *Esikaupunkien Buddha* sai viisi Bafta-palkintoehdokkuutta, joista se voitti lavastussarjan. Alun perin BBC:n televisioelokuvaksi tuotettu *Viisasteleva sydän* voitti yhdeksästä ehdokkuudesta viisi Baftaa, muun muassa parhaan televisioelokuvan (*single drama*) palkinnon. Menestyskomedia *Notting Hill* oli Golden Globessa ehdolla vuoden parhaaksi komedia- tai musiikkielokuvaksi ja toi ehdokkuudet myös pääparille Julia Robertsille ja Hugh Grantille.

Filmografiaa
------------

* 1993: Esikaupunkien Buddha (*The Buddha of Suburbia*)
* 1995: Viisasteleva sydän (*Persuasion*)
* 1998: Lasteni puolesta (*Titanic Town*)
* 1999: Notting Hill
* 2000: Morning Glory
* 2002: Paha päivä (*Changing Lanes*)
* 2003: Tyttären talossa (*The Mother*)
* 2004: Ikuinen rakkaus (*Enduring Love*)
* 2006: Venus
* 2012: Hyde Park on Hudson
* 2013: Le Week-End
* 2018: Nothing Like a Dame (dokumentti aateloitujen naisnäyttelijöiden keskusteluista)
* 2022: The Duke

Lähteet
-------

1. ↑  Kanerva, Arla: Notting Hill -elokuvasta tunnettu ohjaaja Roger Michell on kuollut 65-vuotiaana.  *Helsingin Sanomat*, 24.9.2021. Artikkelin verkkoversio. Viitattu 22.3.2023.
2. ↑  Clémence, Michallon: Roger Michell death: Notting Hill director dies aged 65.  *The Independent*, 23.9.2021. Artikkelin verkkoversio. Viitattu 22.3.2023.
3. ↑  BAFTA Awards Search *awards.bafta.org*. Viitattu 22.3.2023.
4. ↑  Television | Single Drama in 1996 *awards.bafta.org*. Viitattu 22.3.2023.
5. ↑  Notting Hill *goldenglobes.com*. Viitattu 22.3.2023.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz
* Museum of Modern Art
* ULAN

 |
|  |
| Henkilöt | 
* Elonet

 |
|  |
| Muut | 
* IdRef

 |

 |
Martin model 130 China Clipper -lentovene (1934).

**Lentovene** on vesilentokone, jonka rungon alapuoli on muotoiltu venemäiseksi. Tällöin lentokoneella on enemmän kantavuutta vedessä ja laskutelineiden kellukkeiden kokoa voidaan merkittävästi pienentää. Suuren lentokoneen, joka nousee vedestä ja laskee veteen, rakentamisessa venemäinen runko on välttämättömyys, koska muuten kellukkeiden koko ja vastus lennolla tulisi liian suureksi. 1930-luvulle asti uskottiin, että lentovene olisi turvallisempi meren ylityksessä, koska häiriötilanteessa sillä voitaisiin tehdä pakkolasku veteen ja odottaa ajelehtien apua.*lähde?*

Historia
--------

Short Sunderland Mk V
1900-luvun alussa, aina 1930-luvun alussa tapahtuneeseen kokometallisten Junkers Ju 52- ja Douglas DC-3-maakoneiden tuloon asti, suuret matkustajakoneet ja kuljetuskoneet olivat lentoveneitä. Tällaisia olivat Saksan Dornier Do J, Yhdysvaltojen (PanAm) Boeing 314 Clipper ja Englannin Short Sunderland. 

Toisen maailmansodan aikana lentoveneitä käytettiin erityisesti sukellusveneiden etsimiseen ja tuhoamiseen sekä meritiedustelussa ja -pelastuksessa niiden suuren kantaman ja luotettavuuden vuoksi. Tällaisia lentoveneitä olivat muun muassa brittien Short Sunderland ja yhdysvaltalaisten PBY Catalina. Lentoveneitä käytettiin myös kuljetuskoneina.

Toisen maailmansodan jälkeen lentoveneitä on rakennettu lähinnä yleisilmailuun. Alkujaan neuvostoliittolainen Berijev on jatkanut suihkumoottoreilla varustettujen lentoveneiden valmistusta Venäjän aikana.

Lentoveneitä Suomessa
---------------------

Suomessa käytettyjä lentoveneitä ovat 

* Berijev MBR-2, Suomen ilmavoimien käyttämä lentovene kuten pääosa alla olevista
* Georges Levy G.L. 40
* S.I.A.I. (Savoia) S.9
* Stetinin M-15
* Stetinin M-16
* Stetinin M-5
* Stetinin M-9
* TE-1, Suomessa suunniteltu ja valmistettu siviililentovene

Kuvia
-----

* PBY CatalinaPBY Catalina
* Shin Meiwa US-1AShin Meiwa US-1A
* Berijew Be-12P-200Berijew Be-12P-200
* Shin Meiwa US-2Shin Meiwa US-2

Aiheesta muualla
----------------

* Lentävät hotellit, Seura, 26.05.1937, nro 21, s. 9, Kansalliskirjaston digitaaliset aineistot

CommonsCommons
Wikimedia Commonsissa on kuvia tai muita tiedostoja aiheesta **Lentovene**.
Luistonestojärjestelmän merkkivalo.
**Luistonesto** on moottoriajoneuvoissa käytetty renkaiden pitoa parantava järjestelmä. Sen tarkoitus on estää vetäviä pyöriä sutimasta ja parantaa pitoa.

Yleisimmin luistonestoa on käytetty kilpa-autoissa; Formula 1 -sarjassa se on ollut käytössä kahteen otteeseen. Viimeksi se poistui käytöstä vuoden 2008 alusta. Nykyään se on tavallisissa autoissa hyvin yleinen varuste.

Luistonesto voi toimia autoissa ainakin kahdella eri periaatteella. Luistonestojärjestelmä voi parantaa sutivien pyörien pitoa rajoittamalla moottorin tehoa, jolloin pyörä pyörii hitaammin ja pitää paremmin.

Toinen yleinen toimintaperiaate luistonestolle on avoimella tasauspyörästöllä varustetussa autossa, jolloin luistonestojärjestelmä voi jäljitellä tasauspyörästön lukon toimintaa jarruttamalla liian nopeasti pyöriviä pyöriä. Esimerkiksi jos toisen puolen pyörä on jäällä ja toinen asfaltilla, jäällä oleva pyörä sutii avoimen tasauspyörästön vuoksi ja voima ei välity tiehen. Tällöin luistonestojärjestelmä voi jarruttaa jäällä tyhjää pyörivää pyörää, jonka seurauksena pitävällä pinnalla oleva pyörä alkaa pyöriä ja viedä autoa eteenpäin.

Katso myös
----------

* Ajonvakautusjärjestelmä
* Lukkiutumattomat jarrut

Lähteet
-------

* Resiina 5/87
**Roger I** (1031–22. kesäkuuta 1101) (tunnettu myös nimillä *Bosso* ja *Suuri Kreivi*) oli Sisilian normannikreivi vuosina 1071–1101.

Elämäkerta
----------

Roger oli Tancred de Hautevillen nuorin poika tämän Fredisenda-vaimon kanssa. Hän saapui Etelä-Italiaan pian vuoden 1055 jälkeen. Roger osallistui veljensä Robert Guiscardin kanssa Calabrian valloitukseen, ja vuonna 1062 solmitulla sopimuksella kaikki alueen linnat ja kaupungit jaettiin puoliksi veljesten kesken. Robert ja Roger aloittivat muslimien ja kreikkalaiskatolisten asuttaman Sisilian valtaamisen, jota hallitsivat Tunisin sulttaanin vallasta irrottautuneet arabiruhtinaat. Veljekset valtasivat Messinaan 1061 ja Palermon 1072. Robert nimitti Rogerin Sisilian kreiviksi, mutta piti itse osan vallatuista alueista. Sisilia oli lopullisesti normannien hallussa vasta vuonna 1091.

Rogerin hallinto Sisiliassa oli itsevaltaisempaa kuin hänen veljensä Italiassa. Roger suhtautui arabeihin ja kreikkalaisiin yleisesti suvaitsevaisesti. Muslimit säilyttivät kaupungeissa moskeijansa ja kaupankäyntioikeutensa, mutta joutuivat maaseudulla maaorjuuteen. Roger otti suuren osan armeijastaan muslimeista.

Roger kuoli 22. kesäkuuta 1101. Häntä seurasi hänen poikansa Simon, joka kuitenkin kuoli jo 1105. Tämän jälkeen valtaan nousi Rogerin toinen poika, Roger II, josta myöhemmin tuli ensimmäinen Sisilian kuningas.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Katalonia
* Saksa
* Italia
* Israel
* Yhdysvallat
* Alankomaat
* Puola
* Vatikaani

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* IdRef

 |

 |
**Juho Oskari Suutala** (10. toukokuuta 1887 Töysä – 25. helmikuuta 1919 Helsinki) oli suomalainen sanomalehdentoimittaja sekä sosialidemokraattien piirisihteeri ja kansanedustaja.

Suutalan vanhemmat olivat mäkitupalainen Heikki Suutala ja Maria Justiina Mantila. Hän kävi kansakoulun ja työskenteli eri ammateissa, kunnes menetti toisen kätensä työtapaturmassa. Tämän jälkeen hän toimi Sorretun Voima -lehden kiertävänä asiamiehenä ja sos.dem. puolueen Vaasan läänin itäisen vaalipiirin puhujana ja piirisihteerinä 1910–1917. Vuosina 1917–1918 Suutala oli Sorretun Voiman vastaavana toimittajana Jyväskylässä. Suutala oli SDP:n kansanedustajana 1917–1918 edustaen Vaasan läänin itäistä vaalipiiriä.

Suutala oli naimisissa Impi Lahja Rainion kanssa vuodesta 1916 lähtien.

Valkoiset vangitsivat Suutalan sisällissodan aikana, ja hän kuoli vankeudessa Sörnäisten kuritushuoneessa helmikuussa 1919 keuhkotautiin.

Lähteet
-------

* .aspx Oskari Suutala *Suomen kansanedustajat*. Eduskunta.
* Vuosina 1914-22 sotaoloissa surmansa saaneiden nimitiedosto (Arkistoitu – Internet Archive)
* Pekurinen Mika, *Työtä punaisen huomisen hyväksi*. Oskari Suutala ja keskisuomalaisen työväenliikkeen murrosvuodet 1906-1918. Teoksessa Huhut, unet. Toim. Heikki Roiko-Jokela. Jyväskylän historiallinen arkisto vol. 3. Jyväskylä 1997.

### Viitteet

1. 1 2  Patrikainen, Seppo - Joensuu, Miikka. *Se olkoon vapauden työ. SDP:n Keski-Suomen piiri 1906-2006*. ISBN 978-952-92-2586-6. Jyväskylä 2007. (s. 432)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* Eduskunta

 |

 |
**Presolaariset jyvät** ovat kiinteää materiaalia, jota oli tähtienvälisessä kaasussa ennen Auringon syntyä. Ne ovat muokkautumattomissa meteoriiteissa rakenteen pohjana. Niiden arvellaan olevan Aurinkoa vanhempia ja muokkautuneen esimerkiksi punaisten jättiläistähtien ulommassa kaasukehässä. Niitä on koostumukseltaan erilaisia. Niiden neon- ja ksenonpitoisuus ja epätavallinen isotooppipitoisuus viittaa Aurinkokunnan mitassa normaalista poikkeavaan alkuperään. Näissä on hyvin pienikokoisia, elektronimikroskopilla nähtäviä nanometrien kokoisia nanotimantteja. Tyypillisten 
presolaaristen jyvien läpimitta on mikronien luokkaa.

Niiden ainesosia ovat:

* timantti (C)
* grafiitti (C)
* piikarbidi (SiC)
* titaanikarbidi (TiC)
* piinitridi (Si3N4)
* korundi (Al2O3)
* spinelli (MgAl2O4)
* hiboniitti ((Ca,Ce)(Al,Ti,Mg)12O19)
* titaanioksidi (TiO2)
* silikaatti (oliviini, pyrokseeni, GEMS)

Aiheesta muualla
----------------

* (Arkistoitu – Internet Archive)
* (Arkistoitu – Internet Archive)
* 
* (Arkistoitu – Internet Archive)
* (Arkistoitu – Internet Archive) (images of presolar grains, text in German)
* (large database of isotopic data on presolar grains)